wannaphong/clean_thaiwikipedia huggingface dataset:
# การกักกัน
การกักกัน  คือ การจำขังหรือการกักประชาชน ซึ่งมักเป็นชนกลุ่มใหญ่ ให้อยู่ในบริเวณใดบริเวณหนึ่งเป็นการเฉพาะper Oxford Universal Dictionary, 1st edition 1933. โดยไม่มีการพิจารณาในศาล พจนานุกรมภาษาอังกฤษ ฉบับออกซฟอร์ด ฉบับตีพิมพ์ ค.ศ. 1989 ให้นิยามว่า: การกระทำ 'การกักกัน'; การกักขังภายในบริเวณของประเทศหรือสถานที่ การใช้คำนี้ในสมัยปัจจุบันหมายถึงการกระทำต่อบุคคล และมีการแยกความแตกต่างระหว่างการกักกัน ซึ่งมีเหตุผลเพื่อการป้องกันหรือเหตุผลทางการเมือง และการจำขัง (imprisonment) ที่เป็นโทษทางอาญา

การกักกันยังหมายถึงการปฏิบัติของประเทศที่เป็นกลางในช่วงเวลาสงครามในการกักกันกองทัพของคู่สงครามและยุทโธปกรณ์ในดินแดนของตนภายใต้อนุสัญญาเฮก ค.ศ. 1899 และ 1907 (Hague Conventions)

อารยธรรมโบราณอย่างอัสซีเรียใช้วิธีการบังคับการโยกย้ายตั้งถิ่นฐาน (forced resettlement) ของประชากร ในการควบคุมดินแดน แต่ไม่กระทั่งปลายคริสต์ศตวรรษที่ 19 และ 20 จึงมีหลักฐานการบังคับกักกันกลุ่มคนจำนวนมากในค่ายนักโทษ เช่น ในสหรัฐอเมริกา แคนาดา และสหราชอาณาจักร

ปฏิญญาสากลว่าด้วยสิทธิมนุษยชนจำกัดการใช้การกักกัน โดยในมาตรา 9 ระบุว่า "บุคคลใดจะถูกจับ กักขัง หรือเนรเทศโดยพลการมิได้"

 ค่ายเชลย 
ค่ายเชลย (internment camp) เป็นศูนย์กักกันขนาดใหญ่ซึ่งสร้างขึ้นมาเพื่อกักกันศัตรูทางการเมือง ต่างด้าวชาติศัตรู บุคคลที่มีอาการจิตเภท สมาชิกของกลุ่มเชื้อชาติหรือศาสนาบางกลุ่ม ผู้อยู่อาศัยที่เป็นพลเรือนในเขตพื้นที่สงครามวิกฤต หรือกลุ่มประชากรอื่น ซึ่งโดยปกติมักมีขึ้นระหว่างสงคราม คำว่า "ค่ายเชลย" ใช้กับสถานที่ซึ่งเลือกผู้ถูกกักกันตามเกณฑ์มาตรฐานบางประการ มิใช่ถูกกักขังเป็นรายบุคคลตามกระบวนการทางกฎหมายอย่างยุติธรรมซึ่งบังคับโดยฝ่ายตุลาการ

จากผลของการทำทารุณพลเรือนที่ถูกกักกันในช่วงความขัดแย้งล่าสุดในช่วงเวลานั้น จึงได้มีการบัญญัติอนุสัญญาเจนีวาที่สี่ขึ้นใน ค.ศ. 1949 เพื่อให้การคุ้มครองพลเรือนในช่วงสงคราม "ในมือ" ของฝ่ายศัตรู และภายใต้การยึดครองใด ๆ ของอำนาจต่างชาติ มี 194 ประเทศให้สัตยาบันในอนุสัญญาดังกล่าว ค่ายเชลยศึกเป็นค่ายเชลยซึ่งมีวัตถุประสงค์เฉพาะเพื่อควบคุมสมาชิกของกองทัพฝ่ายข้าศึกตามนิยามในอนุสัญญาเจนีวาที่สาม และการปฏิบัติต่อเชลยศึกก็มีการบัญญัติไว้ในอนุสัญญานั้นเช่นกัน

 ค่ายกักกัน 
นักประวัติศาสตร์ชาวโปแลนด์ Władysław Konopczyński เสนอว่า ค่ายกักกันถูกจัดตั้งขึ้นในโปแลนด์เป็นครั้งแรกในคริสต์ศตวรรษที่ 18 ระหว่างกบฏสหพันธ์บาร์ (Bar Confederation) เมื่อจักรวรรดิรัสเซียจัดตั้งค่ายกักกันสามแห่งสำหรับนักโทษกบฏโปแลนด์ระหว่างรอการเนรเทศไปยังไซบีเรีย

ส่วนค่ายกักกันที่เก่าแก่ที่สุดอาจจัดตั้งขึ้นในสหรัฐอเมริกา เพื่อกักกันพวกเชโรกีหรืออเมริกันพื้นเมืองอื่น ๆ ในคริสต์ทศวรรษ 1830 อย่างไรก็ตาม ค่ายเหล่านี้เดิมเรียกว่า reconcentrados ซึ่งจัดตั้งขึ้นโดยกองทัพสเปนในคิวบาระหว่างสงครามสิบปี (ค.ศ. 1868-1878) และโดยสหรัฐอเมริการะหว่างสงครามฟิลิปปินส์-อเมริกา (ค.ศ. 1899-1902)
# วิลเลิม ฟัน เดอแฟ็ลเดอ (ผู้ลูก)
วิลเลิม ฟัน เดอแฟ็ลเดอ (เข้าเป็นคริสต์ศาสนิกชน 18 ธันวาคม ค.ศ. 1633 - เสียชีวิต 6 เมษายน ค.ศ. 1707) เป็นจิตรกรจากสาธารณรัฐดัตช์ มีผลงานด้านจิตรกรรมท้องทะเล

 ประวัติ 
วิลเลิม ฟัน เดอแฟ็ลเดอ ได้เข้าพิธีรับเข้าเป็นคริสต์ศาสนิกชนในวันที่ 18 ธันวาคม ค.ศ. 1633 ณ ไลเดน ฮอลแลนด์ สาธารณรัฐดัตช์ เป็นบุตรของวิลเลิม ฟัน เดอแฟ็ลเดอ (ผู้พ่อ)
# ซีโลไฟซิส
ซีโลไฟซิส  เป็นไดโนเสาร์มีความสามารถในการวิ่งอย่างรวดเร็ว เพราะกระดูกของซีโลไฟซิสนั้นกลวง ซีโลไฟซิสยาวประมาณ 3.2 เมตร อาหารของพวกซีโลไฟซิสคือซากสัตว์ที่ตายแล้ว กิ้งก่า และแมลง แต่บางครั้งเมื่อหน้าแล้งมาถึงซึ่งเป็นช่วงหาอาหารลำบาก ซีโลไฟซิสจึงกินพวกเดียวกันด้วย ฟอสซิลของซีโลไฟซิสพบที่รัฐนิวเม็กซิโก ซีโลไฟซิสอยู่ในยุคไทรแอสซิกตอนปลาย เคยมีการพบฟอสซิลของซีโลไฟซิส 1,000 ตัวที่ทุ่งปีศาจ จึงกล่าวว่าซีโลไฟซิสอาจจะอยู่เป็นฝูง แต่นักวิทยาศาสตร์บางคนค้านว่าซีโลไฟซิสไมได้อยู่เป็นฝูง เพียงแต่ตายในที่เดียวกันเท่านั้น
# อิบัน นาบาร์โร
อิบัน นาบาร์โร ปัสตอร์  เป็นนักเทนนิสชาวสเปนเกิดเมื่อวันที่ 19 ตุลาคม ค.ศ. 1981 และเริ่มเทิร์นโปรในปีค.ศ. 2001โดยเขา มีผู้สนับสนุนชุดแข่งคือ หลี่ หนิง ซึ่งในยูเอส โอเพน 2009 เขาตกรอบ 2 ด้วยการแพ้นักหวดเจ้าถิ่น เทย์เลอร์ เดนต์ ไป 3-2 เซต
# จอชโกรแบน
จอชโกรแบน  คือผลงานอัลบั้มเพลงชุดแรกของจอช โกรแบน นักร้องชาวอเมริกัน เป็นอัลบั้มสหภาษาอันประกอบไปด้วยภาษาอังกฤษ ภาษาอิตาลี และภาษาฝรั่งเศส อัลบั้มนี้ออกจำหน่ายเมื่อวันที่ 20 พฤศจิกายน พ.ศ. 2552 ทั่วโลก มีเพลงเด่นจากอัลบั้มนี้ได้แก่เพลง "ยูร์สติลล์ยู" ขึ้นชาร์ต บิลบอร์ด เพลงร่วมสมัยของผู้ใหญ่ในอันดับที่ 10 และเพลง "ทูแวร์ยูอาร์" เพลงจากละครชุดเรื่อง แอลลีแม็กเบลล์  ขึ้นชาร์ตสูงสุดในอับดับที่ 1 

 รายชื่อเพลง 
 "Alla Luce del Sole" (Maurizio Fabrizio, Guido Morra)  – 4:20
 "Gira con Me" (Lucio Quarantotto, David Foster, Walter Afanasieff)  – 4:42
 "You're Still You" (Linda Thompson, Ennio Morricone)  – 3:40
 "Cinema Paradiso" (Se) (Andrea Morricone, Alessio de Sensi)  – 3:25
 "To Where You Are" (Richard Marx, L. Thompson)  – 3:53
 "Aléjate" (Just Walk Away) (Albert Hammond, Marti Sharron, Claudia Brant)  – 4:50
 "Canto Alla Vita" (featuring The Corrs) (Cheope, Antonio Galbiati, Giuseppe Dettori)  – 4:16
 "Let Me Fall" (from Cirque du Soleil's Quidam) (James Corcoran, Benoît Jutras)  – 4:12
 "Vincent (Starry, Starry Night)" (Don McLean)  – 4:39
 "Un Amore per Sempre" (Walter Afanasieff, Marco Marinangeli)  – 4:26
 "Home to Stay" (Amy Foster-Skylark, Jeremy Lubbock)  – 4:33
 "Jesu, Joy of Man's Desiring" (featuring Lili Haydn) (J.S. Bach)  – 5:01
 "The Prayer" (with Charlotte Church) (Carole Bayer Sager, David Foster)  – 4:25
หมวดหมู่:อัลบั้มเพลงของจอช โกรแบน
หมวดหมู่:อัลบั้มเพลงในปี พ.ศ. 2544
หมวดหมู่:อัลบั้มเพลงของค่ายวอร์เนอร์มิวสิก
หมวดหมู่:อัลบั้มเพลงแนวคลาสสิก
หมวดหมู่:อัลบั้มเพลงสหภาษา
# สถานีโทรทัศน์นครหลวงอินโดนีเซีย
สถานีโทรทัศน์นครหลวงอินโดนีเซีย หรือ "เมโทร ทีวี"  เป็นช่องข่าวฟรีทีวีจากอินโดนีเซีย สำนักงานตั้งอยู่ในจาการ์ตาตะวันตก ก่อตั้งขึ้นเมื่อวันที่ 25 พฤศจิกายน 2543 และปัจจุบันมีสถานีออกอากาศทางโทรทัศน์กว่า 53 แห่งทั่วประเทศ เจ้าของสถานี คือ ซูยา ปาโล (Surya Paloh) ซึ่งเป็นเจ้าของ Media Indonesia รายวัน รวมถึงหนังสือพิมพ์อื่น ๆ ที่เผยแพร่ในส่วนต่าง ๆ ของอินโดนีเซียเป็นส่วนหนึ่งของ มีเดียกรุ๊ป

เป็นสถานีโทรทัศน์เพียงแห่งเดียวที่เสนอข่าวภาษาจีนกลางและไม่มีรายการ sinetron (ละครโทรทัศน์) ในอินโดนีเซียแม้ว่าจะเพิ่งเริ่มออกอากาศรายการบันเทิงและวัฒนธรรมหลากหลายเช่นรายการ e-Lifestyle ข่าวเทคโนโลยี, ข่าวเสียดสีเหตุการณ์ปัจจุบัน แสดง Republik Mimpi (The Dream Republic), รายการเพลงเช่น Musik + และ Idenesia และรายการพิเศษ หรือข่าวภูมิภาค

 รูปแบบช่องรายการ 
Metro TV มีแนวคิดที่แตกต่างจากสถานีอื่น ๆ ในอินโดนีเซีย รูปแบบออกอากาศ 24 ชั่วโมงต่อวันโดยมีรายการข่าวที่เน้นทั่วโลก

Metro TV ออกอากาศรายการภาคภาษาอังกฤษใหม่สามรายการ ได้แก่ World News, Indonesia Now และ Talk Indonesia นอกจากนี้ยังมีรายการภาษาจีนเช่น Metro Xin Wen รวมถึง IT สารคดีและ รายการการทำอาหาร มีรายการสร้างแรงจูงใจ Mario Teguh Golden Ways นอกจากนี้ยังแสดงให้เห็นถึงรายการข่าวธุรกิจรวมถึง "ความท้าทายทางเศรษฐกิจ" (Economic Challenges)และ Bisnis Hari Ini (ธุรกิจวันนี้)

เมโทรทีวียังมีฐานข้อมูลซึ่งโดยปกติจะเป็นที่พักอาศัย แต่บางครั้งราคาของผลิตภัณฑ์และเทคโนโลยีใด ๆ ในกลุ่ม infomercial มักออกอากาศในเครือข่ายและสถานีในช่วงเช้าวันหยุดสุดสัปดาห์ กลุ่มนี้ไม่มีส่วนแบ่งในเชิงพาณิชย์ ช่องนี้เป็นเจ้าของโดย Media Group ซึ่งเป็นเจ้าของเดียวกับ Media Indonesia และหนังสือพิมพ์ Lampung Post

อย่างไรก็ตาม Metro TV ไม่ใช่ช่องแรกของอินโดนีเซียที่ออกอากาศเป็นภาษาอังกฤษ RCTI เป็นช่องทางแรกของอินโดนีเซียที่ออกอากาศเป็นภาษาอังกฤษ ออกอากาศเมื่อวันนี้อินโดนีเซียเมื่อวันที่ 1 พฤศจิกายน 2539 รายการข่าวภาษาอังกฤษนี้ทำขึ้นโดยมีกลุ่มเป้าหมายเฉพาะในใจ: ชาวต่างชาติที่ต้องการทราบข่าวล่าสุดและข้อมูลเพิ่มเติมเกี่ยวกับอินโดนีเซีย สิ้นสุดลงในปี พ.ศ. 2544 หลังจากนั้นเมโทรทีวีได้ออกอากาศ Metro This Morning และ News Flash. Metro This Morning ในปลายเดือนมีนาคม 2550 เมโทรทีวีเป็นช่องรายการข่าวเดียวในอินโดนีเซียจนถึงปี 2551 เมื่อ Lativi ได้เปลี่ยนชื่อเป็น tvOne อีกครั้งโดยทิ้งละครซิทคอมทั้งหมด เช่นเดียวกับละครน้ำเน่าเช่นเดียวกัน

 การออกอากาศ 
 ผ่านฟรีทีวี
 ออกอากาศทางระบบอนาล็อกในอินโดนีเซีย
 ทางเคเบิล

 แหล่งข้อมูลอื่น 
 เว็บไซต์สถานี
# รัฐแมนิโทบา
รัฐแมนิโทบา  เป็นรัฐบนที่ราบแพร์รีแคนาดา ของแคนาดามีพื้นที่ 649,950 ตร.กม. (250,900 ตร.ไมล์)Geography of Manitoba. Travel Manitoba Canada. http://www.travelmanitoba.com/default.asp?page=130&node=585&menu=436  รัฐแมนิโทบาติดต่อกับรัฐออนแทรีโอทางตะวันออกและรัฐซัสแคตเชวันทางตะวันตก และดินแดนนูนาวุต ทางตอนเหนือ และติดกับรัฐนอร์ทดาโคตาและรัฐมินนิโซตา ของสหรัฐทางตอนใต้ รัฐแมนิโทบามีเส้นแนวชายฝั่งทะเลบริเวณอ่าวฮัดสันที่เชอร์ชิลล์

รัฐแมนิโทบามีประชากร 1,213,815 (โดยประมาณ จากข้อมูลปี 2009) มากกว่าครึ่งอยู่ในเมืองหลวง วินนิเพก (ประชากร 730,305 คน) ถือเป็นเมืองที่ใหญ่ที่สุดเป็นอันดับ 8 ของแคนาดา ในด้านจำนวนประชากร และเมืองปกครองด้วยตนเองที่ใหญ่ที่สุดเป็นอันดับ 7 ของแคนาดา 

รัฐแมนิโทบาเข้าร่วมสมาพันธ์เมื่อวันที่ 15 กรกฎาคม ค.ศ. 1870
# รัฐโนวาสโกเชีย
รัฐโนวาสโกเชีย  เป็นรัฐในแคนาดา ตั้งอยู่ทางชายฝั่งตะวันออกเฉียงใต้ของแคนาดา เป็นรัฐที่มีพลเมืองหนาแน่นที่สุดของแคนาดาทางฝั่งมหาสมุทรแอตแลนติก มีเมืองหลวงคือ แฮลิแฟกซ์ เป็นเมืองศูนย์กลางทางเศรษฐกิจของรัฐ รัฐโนวาสโกเชียยังเป็นรัฐที่เล็กเป็นอันดับ 2 ของแคนาดา กับพื้นที่ 55,284 ตร. กม. (21,300 ตร. ไมล์) มีประชากร 939,531 คน ถือเป็นรัฐที่มีประชากรน้อยที่สุดเป็นอันดับ 4 ของประเทศ ถึงแม้จะมีประชากรหนาแน่นเป็นอันดับ 2

เศรษฐกิจของรัฐโนวาสโกเชีย โดยทั่วไปเป็นแหล่งทรัพยากรมาแต่เดิม แต่ก็มีความหลากหลายขึ้นตั้งแต่กลางศตวรรษที่ 20 มีอุตสาหกรรมประมง การทำเหมืองแร่ การป่าไม้ และเกษตรกรรม ยังคงเป็นสิ่งสำคัญมาก และยังมีการท่องเที่ยว เทคโนโลยี ภาพยนตร์ ดนตรี และเป็นแหล่งเงินทุน
# รัฐนิวบรันสวิก
รัฐนิวบรันสวิก  เป็นรัฐในกลุ่มรัฐภาคพื้นสมุทร 1 ใน 3 ของแคนาดา และเป็นรัฐที่ใช้สองภาษาเป็นหลัก (ภาษาฝรั่งเศสและภาษาอังกฤษ) ในสมาพันธรัฐSection Sixteen of the Canadian Charter of Rights and Freedoms. มีเมืองหลวงคือเฟรดริกตัน สถิติจำนวนประชากรของรัฐในปี 2009 อยู่ที่ 748,319 โดยส่วนใหญ่พูดภาษาอังกฤษ แต่ส่วนใหญ่สามารถสื่อสารภาษาฝรั่งเศสได้ (32%)  ส่วนใหญ่คืออคาเดีย

ที่มาของชื่อรัฐมาจากการแปลภาษาอังกฤษและฝรั่งเศศของเมืองเบราน์ชไวค์ ทางตอนเหนือของเยอรมนี ที่ประสูติของสมเด็จพระเจ้าจอร์จที่ 3 แห่งสหราชอาณาจักร
# รัฐพรินซ์เอดเวิร์ดไอแลนด์
พรินซ์เอดเวิร์ดไอแลนด์ 1 กันยายน 2565.  เป็นรัฐของแคนาดา ประกอบด้วยเกาะในชื่อเดียวกัน เป็นรัฐในกลุ่มรัฐภาคพื้นสมุทรและยังเป็นรัฐที่เล็กที่สุดทั้งในแง่พื้นที่และประชากร (ไม่รวมดินแดน) จากข้อมูลในปี 2009 มีผู้อยู่อาศัยอยู่ 140,402 คน มีพื้นที่ 5,683.91 ตร.กม. (2,194.57 ตร.ไมล์)  และยังเป็นเกาะที่ใหญ่ที่สุดเป็นอันดับ 104 ของโลก และใหญ่ที่สุดเป็นอันดับ 23 ของแคนาดา เกาะนี้ตั้งชื่อตามเจ้าชายเอดเวิร์ด ออกุสตุส ดยุคแห่งเคนท์และสตราเธิร์น (1767–1820) พระโอรสองค์ที่ 4 ของสมเด็จพระเจ้าจอร์จที่ 3 แห่งสหราชอาณาจักร และเป็นพระบิดาของสมเด็จพระราชินีนาถวิกตอเรียแห่งสหราชอาณาจักร
# จอห์น ไจแอนท์
จอห์น ไจแอนท์ เป็นตัวละครจากการ์ตูนญี่ปุ่นเรื่อง วันพีซ

พลเรือโท จอห์น ไจแอนท์ (ジョン・ジャイアント中将 Jon Jaianto Chūjō) เป็นทหารเรือคนหนึ่งที่ประจำการที่ศูนย์บัญชาการ และเป็นหัวหน้าทหารเรือที่เป็นเผ่าพันธุ์คนยักษ์

 ลักษณะภายนอก 
จอห์น ไจแอนท์ เป็นเผ่าคนยักษ์ โดยที่ตัวเขานั้นสูงกว่าคนปกติหลายเท่า เขาใส่หมวกสีแดงมีสัญลักษณ์ของกองทัพเรือ ชุดคลุมของเขาจะต่างจากทหารเรือทั่วๆ ไป เสื้อของเขาจะมีสีเหลืองและมีเหรียญประดับหลายเหรียญอยู่ที่หน้าอกซ้าย เขาสวมใส่เสื้อคลุมทั้งตัวโดยสวมใส่ที่แขนด้วย ซึ่งแตกต่างจากทหารเรือทั่วๆ ไปที่มักจะพาดไว้ที่บ่าเฉยๆ จอห์น ไจแอนท์ สวมเสื้อเชิ้ตสีส้มไว้ข้างใต้อีกที

จอห์น ไจแอนท์ยังถือดาบขนาดใหญ่เทียบเท่ากับตัวของเขาเอง โดยที่พาดไว้ที่บ่า

 เกร็ดเล็กน้อย 
 ชื่อและยศของ จอห์น ไจแอนท์ นั้นบอกในหนังสือ One Piece Yellow
 จอห์น ไจแอนท์เป็นคนที่สองของทหารเรือที่เป็นเผ่าคนยักษ์ โดยที่คนแรกคือ แฮควาร์ ดี เซาโล และทั้งสองคนก็เป็น พลเรือโททั้งคู่

 แหล่งข้อมูลอื่น 
 One Piece Encyclopedia
# ฮอร์เฮ การ์ซีอา
ฮอร์เฮ การ์ซีอา  เกิดเมื่อวันที่ 28 เมษายน ค.ศ. 1973 เป็นนักแสดงและนักแสดงตลกชาวอเมริกันเชื้อสายชิลีและคิวบา มีชื่อเสียงจากผลงานการแสดงในบท เฮกเตอร์ โลเปซ ในรายการ Becker และร่วมแสดงบท ฮิวโก "เฮอร์ลีย์" เรเยส ในซีรีส์โทรทัศน์อเมริกัน เรื่อง อสุรกายดงดิบ การ์เซียยังแสดงสแตนด์อัปคอเมดี ด้วย

ในซีรีส์เรื่อง อสุรกายดงดิบ เดิมเขาเข้ามาทดสอบบทซอว์เยอร์ แต่แล้วทางนักเขียนบทได้เขียนบทเฮอร์ลีย์ให้เขาโดยเฉพาะ โดยโปรดิวเซอร์ได้เห็นเขาจากการแสดง Curb Your Enthusiasm คืนก่อนที่จะมีการทดสอบบท และได้สร้างตัวละครฮิวโก เรเยส มาพิเศษเพื่อเขาโดยเฉพาะ
# แอนแนโพลิส
แอนแนโพลิส  เป็นเมืองหลวงของรัฐแมริแลนด์ มีประชากรราว 36,524 คน (ข้อมูลโดยประมาณ ในปี 2008) และเป็นเคาน์ตีซีต (เมืองหลวงมณฑล) ของแอนน์อะรันเดลเคาน์ตี ตั้งอยู่บริเวณอ่าวเชสพีก ปากแม่น้ำเซเวิร์น ห่างจากทางตอนใต้ของเมืองบัลติมอร์ 26 ไมล์ (42 กม.) และห่างจากทางตะวันออกของวอชิงตันดีซี 29 ไมล์ (47 กม.) เมืองนี้ยังเคยเป็นเมืองหลวงชั่วคราวของสหรัฐอเมริกาในปี 1783–1784
# เครื่องฉายภาพ
เครื่องฉายภาพ หรือ เครื่องฉายวีดิทัศน์  เป็นอุปกรณ์สำหรับฉายภาพจากสัญญาณวิดีโอ ผ่านระบบเลนส์ไปยังฉากรับภาพ โดยใช้ไฟที่สว่างและจ้าในการฉายภาพ โดยเครื่องฉายภาพรุ่นใหม่ สามารถแก้ไข ส่วนโค้งเว้า ความคมชัด ส่วนประกอบของภาพ และอื่น ๆ ด้วยการปรับโดยผู้ใช้เอง เครื่องฉายภาพได้รับการใช้อย่างกว้างขวางในการนำเสนองานในห้องประชุม ห้องเรียน หรือ แม้แต่ใช้เป็นโรงภาพยนตร์ในบ้าน เครื่องฉายภาพจึงกลายเป็นที่นิยมและถูกใช้อย่างกว้างขวาง

เครื่องฉายภาพในปัจจุบัน มีเทคโนโลยีที่ใช้ 3 ชนิด คือ

thumb|เครื่องฉายภาพแบบซีอาร์ที
 เครื่องฉายภาพชนิดหลอดรังสีแคโทด (CRT projector) ใช้หลอดรังสีแคโทด จะมีสามหลอดสี คือ สีน้ำเงิน สีเขียว และสีแดง โดยหลอดสีทั้งสามสามารถเลื่อนเพื่อปรับองศาของภาพให้ถูกต้องได้ เครื่องฉายภาพชนิดนี้เป็นชนิดที่เก่าแก่ที่สุด ไม่จำเป็นต้องดูแลรักษามาก แต่ดูไม่สวยงามเพราะเครื่องฉายมีขนาดใหญ่ แต่มีข้อดีคือสามารถฉายภาพให้เป็นภาพขนาดใหญ่ในราคาที่ถูกกว่า

 เครื่องฉายภาพชนิดฉายแสงผ่านแผ่นแอลซีดี (LCD projector) เป็นเครื่องฉายภาพที่มีระบบกลไกข้างในที่ไม่ซับซ้อน ทำให้เป็นเครื่องฉายภาพที่ถูกใช้อย่างกว้างขวาง เพราะราคาถูก เครื่องฉายภาพชนิดนี้มีปัญหาด้านการมองเรียกว่า screen door effect หรือ pixilation effect ซึ่งเราจะมองเห็นภาพเป็นจุด เป็นเหลี่ยมขนาดเล็ก และหลอดไฟมีราคาสูง

การฉายภาพบนเครื่องฉายภาพชนิดแอลซีดี ใช้หลอดไฟชนิดเมทัลฮาไลด์ ส่งแสงไปยังปริซึมเพื่อกระจายแสงไปยังแผงซิลิคอนสามสี คือ แดง เขียว น้ำเงิน เพื่อส่งภาพเป็นสัญญาณวิดีโอ เมื่อแสงผ่านแผงซิลิคอนนี้แล้ว แต่ละพิกเซลจะเปิดออกหรือปิดลง เพื่อให้ภาพ ทั้งระดับสีและการไล่สีตามที่ต้องการ สาเหตุที่เราใช้ หลอดเมทัลฮาไลด์เพราะสามารถให้อุณหภูมิของสีและระดับสีที่ถูกต้องที่สุด ทั้งยังสามารถให้ความสว่างของแสงสูงในพื้นที่ที่มีขนาดเล็กได้ เครื่องฉายภาพแอลซีดีรุ่นปัจจุบัน จะมีความสว่างประมาณ 2000-4000 ลูเมน

 เครื่องฉายภาพชนิด DLP (DLP projector) ใช้เทคโนโลยีที่ชื่อว่า Digital Light Processor ของ Texas Instrument มีตัวกำเนิดแสงที่เล็กมากเรียกว่า Digital Micromirror Device (DMDs) เครื่องฉายภาพชนิดนี้ทำงานโดยปรกติจะใช้ DMD 2 ตัวจะใช้จานหมุนติดกระจกเพื่อสร้างสี

ปัญหาของเครื่องฉายภาพชนิดนี้คือ Rainbow effect คือผู้ที่ดูภาพที่ฉายไปสีขาว เป็นสีรุ้ง แต่สามารถแก้ปัญหาได้โดยใช้ระบบใหม่ซึ่งใช้ DMD 3 ตัว ความเร็วในการหมุนของจานหมุนติดกระจกที่สูงขึ้น และสามารถให้สีหลักได้อย่างถูกต้อง
# แมคคอย ไทเนอร์
อัลเฟรด แมคคอย ไทเนอร์ (, 11 ธันวาคม ค.ศ. 1938 – 6 มีนาคม ค.ศ. 2020) นักเปียโนแจ๊สชาวอเมริกัน มีชื่อเสียงจากการเป็นนักดนตรีร่วมวงควอร์เททของจอห์น โคลเทรน และผลงานเดี่ยว

แมคคอย ไทเนอร์ เริ่มเล่นดนตรีตั้งแต่อายุ 13 ปี เริ่มอาชีพการแสดงโดยร่วมวงดนตรี Jazztet ของเบนนี กอลสันและอาร์ต ฟาร์มเมอร์ในปี 1960 จากนั้นไปร่วมวงจอห์น โคลเทรน ควอร์เท็ท ระหว่างปี 1961–1965 ไทเนอร์ลาออกจากวงของโคลเทรน เป็นศิลปินเดี่ยว และตั้งวงดนตรีของตัวเอง ตั้งแต่ปี 1966Lewis Porter, John Coltrane: his life and music, p. 268
# รัฐนิวฟันด์แลนด์และแลบราดอร์
รัฐนิวฟันด์แลนด์และแลบราดอร์  เป็นรัฐของแคนาดา ทางชายฝั่งแอตแลนติก ทางตะวันออกเฉียงเหนือของทวีปอเมริกาเหนือ เป็นส่วนตะวันออกสุดของรัฐแคนาดา ประกอบด้วย 2 ส่วนคือ เกาะนิวฟันด์แลนด์ทางตะวันออกของชายฝั่ง และแลบราดอร์บนแผ่นดินใหญ่ทางตะวันตกเฉียงเหนือของเกาะ
เมืองหลวงของมณฑลนิวฟันแลนด์คือ เซนต์จอห์นส์ (St. Johns) ตั้งอยู่บนคาบสมุทรอะวาลอน ฝั่งตะวันออกของเกาะนิวฟันแลนด์ เป็นเมืองที่เก่าแก่ที่สุดในอเมริกาเหนือ แต่เป็นมณฑลสุดท้ายที่เข้าร่วมการก่อตั้งประเทศแคนาดา  

จากข้อมูลเดือนมกราคม ค.ศ. 2009 มีประชากรอยู่ราว 508,990 และประมาณ 94% ของผู้อยู่อาศัยในรัฐอาศัยอยู่บนเกาะนิวฟันด์แลนด์ (รวมถึงเกาะบริวารเล็ก ๆ) เกาะนิวฟันด์แลนด์มีภาษาท้องถิ่นเฉพาะของตัวเอง ภาษาอังกฤษ ภาษาฝรั่งเศส และภาษาไอริช
# โมมองก้า
โมมองก้า เป็นตัวละครจากการ์ตูนญี่ปุ่นเรื่อง วันพีซ

พลเรือโท โมมองก้า (モモンガ中将, Momonga Chūjō) เป็นหนึ่งในห้าพลเรือโท ที่นำทัพบัสเตอร์คอลในการโจมตีที่เอนิเอสล๊อบบี้ เขาปรากฏตัวอีกครั้งโดยการเป็นตัวแทนของกองทัพเรือเพื่อมาเชิญโบอา แฮนค็อกหนึ่งในเจ็ดเทพโจรสลัดให้ไปรบกับหนวดขาวที่เกาะอเมซอน ลิลี่

 ลักษณะภายนอก 
โมมองก้าเป็นผู้ชายที่มีทรงผมโมฮอคและไว้หนวด เขาแต่งตัวเหมือนกับทหารเรือทั่วๆไป โดยเขาสวมเสื้อสูทลายแถบแนวตั้งสีน้ำเงินขาวและพาดเสื้อคลุมทหารเรือไว้ที่บ่า เมื่อเทียบโดยทั่วไปแล้วเขาไปคนที่มีความสูงระดับปกติอีกทั้งยังเป็นคนที่หุ่นดีอีกด้วย

 บุคลิก 
โมมองก้า เป็นคนที่จริงจังมาก มักที่จะปฏิบัติตามหน้าที่ที่ได้รับอย่างเคร่งครัด แต่ถึงขณะนี้ยังไม่รู้ว่าระดับความยุติธรรมของโมมองก้าอยู่ระดับไหน โมมองก้าเป็นคนที่ค่อนข้างใส่ใจลูกน้อง และยังเป็นคนที่ฉลาดอีกด้วย จากการที่สามราถหาวิธีแก้การโจมตีของ โบอา แฮนค็อก ได้ภายในเวลาชั่วอึดใจ

 พลังและความสามารถ 
จากยศของโมมองก้า ทำให้สามารถคาดเดาได้ว่าโมมองก้านั้นมีความสามรถทั้งทางด้านจิตใจและร่างกายที่แข็งแกร่ง ขณะตอนที่เขารอแฮนค็อกเพื่อพาไปศูนย์บัญชาการใหญ่ เขาจัดการจ้าวแห่งท้องทะเลจากข้างในได้ และยังสามารถปัดป้องพลังจากผลปิศาจของแฮนค็อกโดยการแทงเข้าที่มือตัวเองอีกด้วย ใช้ความเจ็บปวดเพื่อระงับอารมณ์ของตัวเองเพื่อไม่ให้กลายเป็นหิน แฮนค็อกยังพูดอีกว่าเพราะประสบการณ์ทำให้สามารถหลีกเลี่ยงการกลายเป็นหิน โมมองก้าเตือนแฮนค็อกกลับว่าถึงแม้ว่าเขาจะไร้ลูกน้องก็อย่าดูถูกความสามารถของเขานัก

 เกร็ดเล็กน้อย 
 ชื่อของ โมมองก้า รวมไปถึงพลเรือโทที่ปรากฏตัวจากการเรียกของบัสเตอร์คอล นั้นบอกในหนังสือ One Piece Yellow
 ชื่อของ โมมองก้า น่าจะมีที่มาจาก กระรอกบินของญี่ปุ่น, Pteromys momonga

 แหล่งข้อมูลอื่น 
 One Piece Encyclopedia
# นอร์ทเวสต์เทร์ริทอรีส์
นอร์ทเวสต์เทร์ริทอรีส์  เป็นดินแดนของแคนาดา ตั้งอยู่ทางตอนเหนือของแคนาดา ติดต่อกับอีก 2 ดินแดนของแคนาดาคือยูคอน ทางตะวันตกและนูนาวุต ทางตะวันออก และติดกับอีก 3 รัฐคือ รัฐบริติชโคลัมเบียทางตะวันตกเฉียงใต้ รัฐแอลเบอร์ตาและรัฐซัสแคตเชวัน  ทางใต้ มีพื้นที่ 1,140,835 ตร.กม. (440,000 ตร.ไมล์) และมีประชากร 41,464 คน (ข้อมูลปี 2006) และเพิ่มขึ้น 11.0% ในปี 2001 มีเมืองหลวงคือ เยลโลว์ไนฟ์ ตั้งแต่ปี 1967
# สาธารณรัฐซาคา (ยาคูเตีย)
ยาคูเตีย  หรือชื่อทางการว่า สาธารณรัฐซาคา (ยาคูเตีย)  เป็นเขตการปกครองของสหพันธรัฐรัสเซีย กินพื้นที่ครึ่งหนึ่งของเขตสหพันธ์ตะวันออกไกล มีพื้นที่ 3,100,000 ตร.กม. (1,200,000 ตร.ไมล์) และมีประชากรน้อยกว่า 1 ล้านคน มีเมืองหลวงคือ ยาคุตสค์
# โอนิงุโมะ
โอนิงุโมะ เป็นตัวละครจากการ์ตูนญี่ปุ่นเรื่อง วันพีซ

พลเรือโท โอนิงุโมะ (オニグモ中将, Onigumo Chūjō) เป็นหนึ่งในห้าพลเรือโท ที่นำทัพบัสเตอร์คอลในการโจมตีที่เอนิเอสล๊อบบี้

 บุคลิก 
เขาเป็นคนที่เชื่อมั่นในความยุติธรรมเป็นที่สุด จากตอนที่ทหารพยายามที่จะขัดคำสั่งของโอนิงุโมะที่จะโจมตีเรือลำหนึ่งที่มีทหารบนเรือ 1000 คนเพียงเพื่อที่จะเอาชีวิตของลูฟี่ โอนิงุโมะจึงตัดสินใจที่จะยิงทหารคนดังกล่าวทิ้งทันที โอนิงุโมะเต็มใจยอมเสียสละคนจำนวนหนึ่งเพียงเพื่อจะปราบสิ่งที่ ชั่วร้าย

 พลังและความสามารถ 
จากยศของโอนิงุโมะ ทำให้โอนิงุโมะสามารถนำทัพเรือเข้าโจมตีตามคำสั่งจากบัสเตอร์คอลได้

 ผลปิศาจ 
โอนิงุมะน่าจะมีพลังจากผลปิศาจสายโซอนทำให้เขาสามารถงอกแขนสีดำสามคู่ซึ่งมีลักษณะเหมือนแมงมุมออกมาจากหลังได้ จากแขนแมงมุมรวมกับแขนของเขาเอง ทำให้เขาสามารถใช้ดาบคัทลาสแปดเล่มได้ซึ่งคล้ายกับวิชาหกดาบของมนุษย์ปลาหมึก ฮัจจัง

 เกร็ดเล็กน้อย 
 โอนิงุโมะ (鬼蜘蛛) แปลว่า แมงมุมปิศาจ

 แหล่งข้อมูลอื่น 
 One Piece Encyclopedia
# นัมเบอร์วันส์ (อัลบั้มเดสทินีส์ไชลด์)
นัมเบอร์วันส์  คืออัลบั้มเพลงฮิตจากเดสทินีส์ไชลด์ วงดนตรีหญิงล้วนแนวอาร์แอนด์บี ชาวอเมริกัน ซึ่งได้รวมเพลงจากอัลบั้ม เดอะไรติงส์ออนเดอะวอลล์, เซอร์ไวเวอร์, ดิสอิสรีมิกซ์, และ เดสทินีฟูล์ฟิลด์ ของพวกเธอ

อัลบั้มนี้ได้วางจำหน่ายวันที่ 21 ตุลาคม พ.ศ. 2548 ในสหรัฐอเมริกา และอยู่ในอันดับที่ 1 ของชาร์ต บิลบอร์ด 200 และที่ 6 ในชาร์ตอัลบั้มแห่งสหราชอาณาจักร นอกจากนั้นอัลบั้มนี้เป็นอัลบั้มเพลงฮิตจากวงดนตรีหญิงล้วนที่มียอดขายสูงที่สุด

 รายชื่อเพลง 

โปรดิวเซอร์เสียงร้อง: บียอนเซ่ โนวส์, LaShawn Daniels, Kevin "She'kspere" Briggs

 เพลงเพิ่มเติม 
 "Brown Eyes"  (เพลงเพิ่มเติมในต่างประเทศ) 
 "So Good"  (เพลงเพิ่มเติมในฉบับประเทศญี่ปุ่น) 
 "Nasty Girl"  (เพลงเพิ่มเติมในฉบับประเทศญี่ปุ่น) 

 ฉบับแผ่นคู่ 
ฉบับนี้เป็นฉบับที่บรรจุแผ่นจำนวน 2 แผ่น โดยมีซีดีอัลบั้มด้านหนึ่ง (รายชื่อเพลงอยู่ข้างบน) และดีวีดีที่มีมิวสิกวิดีโออื่นๆ :

 ไลฟ์อินแอตแลนตา (วิดีโอประชาสัมพันธ์ดีวีดี)
 "No, No, No Part 2" (ร่วมกับ Wyclef Jean)
 "Say My Name"
 "Survivor" 
 "Bootylicious"
 "Independent Women Part I"
 "Lose My Breath"
 "Soldier" (ร่วมกับที.ไอ.และ ลิล เวย์น)
 "Cater 2 U"

 This edition's case and liner notes are incorrectly printed as featuring seven music videos on the DVD side, which is believed to be because, member Michelle Williams, does not appear in the video for "No, No, No Part 2".

 วอลมาร์ตเอกซ์คลูซีฟดีวีดี 
อัลบั้มนี้ได้วางจำหน่ายในรูปแบบของ 2 แพ็กพิเศษ (Exclusive 2-Pack) ที่วอลมาร์ต ซึ่งมีซีดีและดีวีดีพิเศษที่ใช้ชื่อว่า  "แฟนแพ็ก 2"  ("Fan Pack II")

ดีวีดีพิเศษ :
 "Girl"  (การแสดงสด) 
 "Cater 2 U"  (การแสดงสด) 
 On The Road with Destiny's Child and The Ronald McDonald House
 Video Megamix featuring "Lose My Breath"
 เคลลี โรว์แลนด์ - "Train on a Track"  (มิวสิกวิดีโอ) 
 Michelle Williams - " Do You Know"  (มิวสิกวิดีโอ) 
 บียอนเซ่ - " Me, Myself and I"  (มิวสิกวิดีโอ) 
 ไลฟ์อินแอตแลนตา  (วิดีโอประชาสัมพันธ์ดีวีดี) 

อัลบั้มในรูปแบบ 2 แพ็กพิเศษ มีวางจำหน่ายที่วอลมาร์ตในเวลาที่จำกัดเท่านั้น

 ชาร์ต 
ชาร์ต (2548)อันดับสูงสุดระดับยอดขายยอดขายบิลบอร์ด 200 1แพลตินัม1,700,000ชาร์ตอัลบั้มแห่งสหราชอาณาจักร6แพลตินัม300,000Argentina CAPIF-โกลด์20,000Australian ARIA Albums Chart10แพลตินัม70,000ชาร์ตอัลบั้มแห่งประเทศนิวซีแลนด์  (RIANZ)3แพลตินัม15,000Swedish Albums Chart3แพลตินัม20,000
# โดเบอร์แมน (วันพีซ)
โดเบอร์แมน เป็นตัวละครจากการ์ตูนญี่ปุ่นเรื่อง วันพีซ 

พลเรือโท โดเบอร์แมน (ドーベルマン中将 Dōberuman Chūjō) เป็นหนึ่งในห้าพลเรือโท ที่นำทัพบัสเตอร์คอลในการโจมตีที่เอนิเอสล๊อบบี้

 ลักษณะภายนอก 
โดเบอร์แมน มีรอยแผลเป็นรูปกากบาทเต็มหน้าและคอ เสื้อคลุมทหารเรือของเขามีสีแดง

 เกร็ดเล็กน้อย 
 ชื่อของ โดเบอร์แมน รวมไปถึงพลเรือโทที่ปรากฏตัวจากการเรียกของบัสเตอร์คอล นั้นบอกในหนังสือ One Piece Yellow

 แหล่งข้อมูลอื่น 
 One Piece Encyclopedia
# การต่อสู้ด้วยโต๊ะ บันได และเก้าอี้
การต่อสู้ด้วยโต๊ะ บันได และเก้าอี้  เป็นวิธีหนึ่งของมวยปล้ำอาชีพ ส่วนใหญ่มาจาก WWE

 แมทช์ 

ที่คู่ปล้ำรูปแบบงานวันและสถานที่เวลา1Edge and Christian (c) defeated The Hardy Boyz (Matt and Jeff) and The Dudley Boyz (Bubba Ray and D-Von)SummerSlamAugust 27, 2000Raleigh, North Carolina14:512Edge and Christian defeated The Hardy Boyz and The Dudley Boyz (c)WrestleMania X-SevenApril 1, 2001Houston, Texas15:533Chris Jericho and Chris Benoit (c) defeated Edge and Christian, The Dudley Boyz and The Hardy BoyzWWF SmackDownMay 24, 2001Anaheim, California21:004Kane (c) defeated The Dudley Boyz (Bubba Ray and Spike), Christian and Chris Jericho, and Jeff Hardy and Rob Van DamWWE Raw RouletteOctober 7, 2002Las Vegas, Nevada25:085Edge (c) defeated Ric FlairWWE RawJanuary 16, 2006Raleigh, North Carolina16:406John Cena defeated Edge (c)UnforgivenSeptember 17, 2006Toronto, Ontario, Canada25:287Edge defeated The UndertakerOne Night StandJune 1, 2008San Diego, California23:508CM Punk defeated Jeff Hardy (c)  SummerSlamAugust 23, 2009Los Angeles, California21:349D-Generation X (Triple H and Shawn Michaels) defeated Jeri-Show (Chris Jericho and Big Show) (c)TLC: Tables, Ladders & ChairsDecember 13, 2009San Antonio, Texas22:3210The Miz (c) defeated Jerry LawlerWWE RawNovember 29, 2010Philadelphia, Pennsylvania11:5211Edge defeated Kane (c), Alberto Del Rio and Rey MysterioTLC: Tables, Ladders & ChairsDecember 19, 2010Houston, Texas22:4712CM Punk (c) defeated The Miz and Alberto Del RioTLC: Tables, Ladders & ChairsDecember 18, 2011Baltimore, Maryland18:2513The Shield (Dean Ambrose, Seth Rollins and Roman Reigns) defeated Team Hell No (Kane and Daniel Bryan) and Rybackhttp://www.wwe.com/shows/wwetlc/2012/Mr-mcmahon-issues-statement-regarding-injured-punk-wwe-tlc-26073769TLC: Tables, Ladders & ChairsDecember 16, 2012Brooklyn, New York22:4614CM Punk (c) defeated RybackWWE RawJanuary 7, 2013Tampa, Florida18:5215Randy Orton (c - WWE) defeated John Cena (c - World)TLC: Tables, Ladders & ChairsDecember 15, 2013Houston, Texas24:3616   El Torito defeated Hornswoggle      Extreme Rules   May 4, 2014East Rutherford, New Jersey   10:53   17Bray Wyatt defeated Dean AmbroseTLC: Tables, Ladders & ChairsDecember 14, 2014Cleveland, Ohio26:5818Sheamus (c) defeated Roman ReignsTLC: Tables, Ladders & ChairsDecember 13, 2015Boston, Massachusetts23:5819AJ Styles (c) defeated Dean AmbroseTLC: Tables, Ladders & ChairsDecember 4, 2016Dallas, Texas31:02